Ved ansættelse af mølleskylds hartkorn blev der taget hensyn til, hvor mange møllegæster en mølle havde, og til tilgangen på vand til driften. Derved afspejler hartkornet tillige møllernes oplande, betydning og deres geografiske forudsætninger. Ved omregning af møllelandgilden til hartkorn regnedes 2 tønder mel lig 1 tønde hartkorn.<ref name="B 141">Böcher, s. 141</ref> Ved matriklen af 1688 blev der for første gang skelnet mellem mølleskyld og ager og engs hartkorn.<ref name="B 141"/> Møllere, der selv bekostede vedligeholdelsen, fik deres mølleskyld nedsat til det halve for at kompensere for deres udgifter hertil.<ref>Böcher, s. 141, 153f</ref> Benævnelsen "græsmølle" angav, at møllen ikke kunne male mellem 1. maj og høstens afslutning.<ref>Böcher, s. 160</ref>
Titler Samfund Fysik Kemi Vand Teknologi